หน้าร้อนนี้เพื่อนๆ หาร้านอาหารนั่งชิลล์กันอยู่หรือเปล่าคะ พอดีวันก่อนน้องหลุมดำกับพี่ชายสุดหล่อเดินผ่านร้าน On the Table ที่สาขา Siam Center เห็นว่ามี 8 เมนูออกใหม่ “In the Summertime” เฉพาะหน้าร้อนนี้ด้วย แค่เห็นรูปก็น้ำลายไหลแล้ว รีบชวนพี่ชายเข้าร้านแบบไม่คิดมากเลยค่ะ

“In the Summertime” เป็นเมนูโปรโมชันต้อนรับความอบอุ่นช่วงหน้าร้อนเท่านั้นค่ะ เห็นแต่ละเมนูเลือกไม่ได้จริงๆ ว่าจะสั่งเมนูไหน ขอลองมันทุกอย่างเลยดีกว่า อิอิ ทานไม่หมดเดี๋ยวค่อยเรียกกำลังเสริมเนอะ เมนูแรกที่เสิร์ฟที่โต๊ะของเราสองพี่น้องคือ “Bacon Double Cheese Balls” (180.-) ชีสบอลกับโปเตโตเวดจ์ทอดจนเหลืองกรอบ เพิ่มรสชาติและเทกซ์เจอร์ด้วยเบคอนกรอบ ท็อปด้วยมอลซาเรลลาชีสที่นำไปอบจนชีสละลาย เสิร์ฟมาร้อนๆ ชีสเยิ้มสุดๆ ดีงามมากกก 

ตามด้วยโรลล์พาร์แมงโกะ “Parmango Maki” (250.-) โดดเด่นด้วยรสชาติหวานอมเปรี้ยวของมะม่วงน้ำดอกไม้ที่วางท็อปบนโรลพาร์มาแฮม ด้านในโรลล์สอดไส้ด้วยปูอัด ฮิยาชิวากาเมะ และแตงกวา รสชาติกลมกล่อมเข้ากันได้อย่างไม่น่าเชื่อ

หน้าร้อนใช่ว่าต้องทานแต่ของเย็นๆ เท่านั้นนะ ทานต้มยำกุ้งแซ่บๆ หน้าร้อนก็สะใจอยู่ค่ะ อุด้งต้มยำซีฟู้ด “Seafood Tomyum Udon” (280.-) ต้มยำฟิวชันที่มีพระเอกคืออุด้งเส้นหนึบหนับและเครื่องต้มยำเข้มข้น ไม่จัดจ้านมากเกินไปแต่กลมกล่อมกำลังดี แถมมีเครื่องทะเลเน้นๆ ทั้งหอยนิวซีแลนด์ ปลาหมึก กุ้ง ปลาแซลมอนเต็มถ้วยเลย

แน่นอนว่ามา On the Table จะขาดพิซซ่าไม่ได้ โปรฯ “In the Summertime” มีพิซซ่าให้เลือก 2 หน้า “Tori Katsu Kare Pizza” (270.-) พิซซ่าแกงกะหรี่ไก่กรอบ เหมาะกับคนที่ชอบกลิ่นหอมเป็นเอกลักษณ์ของแกงกะหรี่ค่ะ แป้งบางกรอบ ท็อปปิ้งเน้นๆ ทั้งไข่โทบิโกะ ไก่กรอบ สลัด และชีส ส่วนอีกหน้าเหมาะกับคนที่ชอบรสชาติจัดจ้านของเครื่องต้มยำ “Tori Yaki Tomyum Pizza” (290.-) พิซซ่าต้มยำไก่ย่าง รสชาติเข้มข้นด้วยเครื่องต้มยำสูตรพิเศษเฉพาะที่ On the Table เท่านั้น เข้ากันได้ดีกับไก่ย่างเนื้อนุ่มค่ะ หยิบเข้าปากเพลินๆ หันมาอีกที่พี่ชายเราฟาดเรียบ!

นอกจากอาหารแล้วก็มีเครื่องดื่มซิกเนเจอร์ที่มีเฉพาะหน้าร้อนนี้ด้วยนะคะ แมงโก้ไอซ์แลนด์ “Mango Island” (125.-) รสหวานอมเปรี้ยวซ่าบซ่าของมะม่วง สับปะรดและโซดา น้ำมะม่วงปั่น “Fresh Mango Smoothie” (135.-) น้ำมะม่วงสมูทตีที่ผสมผสานกับโยเกิร์ตรสหวานละมุน จะแก้วไหนยิ่งดื่มยิ่งสดชื่น

มะม่วงพานาคอตต้า “Fresh Mango Panna Cotta” (160.-) พานาคอตตาเนื้อนุ่ม ตัดรสด้วยซอสมะม่วงโฮมเมด รสเปรี้ยวอมหวาน พร้อมเนื้อมะม่วงสุกหั่นเต๋า โดยรวมรสหวานเย็นสดชื่น เหมาะกับหน้าร้อนสุดๆ พวกเราแย่งกินจนต้องสั่งมาใหม่อีกแก้วเลยล่ะค่ะ ยิ่งเป็นคนชอบมะม่วงอยู่แล้วยิ่งเลิฟ~

เมนูหน้าร้อนของ On the Table มีตามที่น้องหลุมดำว่ามาเลยค่ะ แต่ๆๆ ถ้ามากัน 2-3 คน แทนที่จะสั่งแยกกัน แนะนำสั่ง “Summer Set” เซตเมนูฤดูร้อนในราคาพิเศษจาก 860 บาทเหลือ 690 บาทเท่านั้น ที่จะได้ทั้งหมดสี่เมนู คือ เบคอน ดับเบิ้ล ชีสบอล, โรลล์พาร์แมงโกะ, พิซซ่าแกงกระหรี่ไก่กรอบ (สามารถเปลี่ยนเป็น Tori Yaki Tomyum Pizza ได้ค่ะ เพิ่มเพียง 20 บาท), มะม่วงพานาคอตตา บอกเลยว่าเซตนี้คุ้มสุดๆ
อยากรู้ว่าแต่ละเมนูจะโดนใจขนาดไหนก็ตามน้องหลุมดำมาโดนกันได้ >_< ตั้งแต่วันนี้ ถึง 16 มิ.ย. 60 ได้ที่ On the Table ทุกสาขาใกล้บ้านนะคะ